**Odluka o odabiru udžbenika za šk. god. 2024./2025.**

Na temelju članka 10 i članka 16 *Zakona o udžbenicima i drugim obrazovnim materijalima za osnovnu i srednju školu (NN 116/2018., od 21. prosinca 2018. godine)* škole su dužne provesti odabir udžbenika te objaviti Odluke o odabiru novih udžbenika i drugih radnih materijala na mrežnim stranicama škole.

Sukladno dopisu [Ministarstva znanosti, obrazovanja i mladih o odabiru udžbenika za školsku godinu 2024./2025.](file:///C%3A%5CUsers%5CADM%20REFERENT%5CDocuments%5CDopis-osnovnim-skolama-o-odabiru-udzbenika.pdf), za razrednu nastavu u uporabi će biti udžbenici istog nakladnika i udžbeničkog niza (serije) koje su učitelji odabrali za svoje razrede za školsku godinu 2023./2024., uz pomicanje za jedan razred naviše. Udžbenici predmetne nastave isti su kao i prethodnih godina.

Sredstva za nabavu udžbenika za učenike osnovnih škola osiguravaju se u državnom proračunu Republike Hrvatske, a sredstva za nabavu drugih radnih materijala osigurava osnivač škole, Grad Čazma.

Nabavu udžbenika provodi škola, a učenici će ih preuzeti prvog dana nastave.

Ovoj objavi prilažemo[Popis udžbenika naše škole za školsku godinu 2024./2025.](https://os-ibmazuranic-prigorjebrdovecko.skole.hr/wp-content/uploads/sites/822/2024/06/IBM_UDZB_2425.xlsx)